***PÁPAKOVÁCSI ÖNKORMÁNYZAT***

***KÉPVISELŐ-TESTÜLETE***

***8596 Pápakovácsi Fő utca 19.***

***Szám***: Pk 11-41/2021.

***Jegyzőkönyv***

***Készült***: Pápakovácsi Község Önkormányzat képviselő-testülete 2021. december 8-án 17.15 órakor megtartott nyilvános testületi ülésről.

***Az ülés helye: Polgármesteri Hivatal***

Pápakovácsi Fő utca 19.

***Jelen vannak***: Burghardt Ferenc polgármester

Nagy Szabolcs képviselő

Péter Zsuzsanna képviselő (3 fő)

Takács László alpolgármester és Vándor Zoltán képviselő távolmaradását előzetesen bejelentette.

Tanácskozási joggal részt vett: Kissné Szántó Mária jegyző

**Burghardt Ferenc polgármester** köszöntötte a képviselőket. Megállapította, hogy az 5 fő képviselőből 3 fő megjelent, az ülés határozatképes, azt megnyitotta. (jelenléti iv jkv. 1. melléklete)

Javasolta az alábbi napirend elfogadását, a kiküldött meghívóban foglaltaknak megfelelően:

1.) Településrendezési terv kismértékű módosítása

2.) Pápakovácsi Sportegyesület támogatása

3.) Sándor és Sándfor Kft kérelme

4.) Képviselői keret felhasználás

5.) 2022. évi belső ellenőrzési terv

A képviselők a javaslattal egyetértettek.

**Napirend tárgyalása:**

**1.) Településrendezési terv kismértékű módosítása**

**Előadó: Burghardt Ferenc polgármester**

**Burghardt Ferenc polgármester**  szóbeli előterjesztésben elmondta, mint ismeretes az október 7-i ülésen a 47/2021. (X.7.) KT határozattal döntöttek arról, hogy a Pápakovácsi 0192/5 hrsz-u számú ingatlanon lehetőség legyen esőbeálló építésére. Ahhoz, hogy a módosítás tárgyalásos eljárás keretében megtörténhessen, s mielőbb lehetőség legyen a módosítás átvezetésére, a beruházás megvalósítására, szükséges, hogy kiemelt fejlesztési területté nyilvánítsák a fenti ingatlant.

Kérte a képviselőket a szavazásra.

A képviselők támogatták a javaslatot. A polgármester kérte a képviselőket a szavazásra:

Pápakovácsi község Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**83/2021. (XII.8.) KT határozat**

1. Pápakovácsi község Önkormányzat Képviselő-testülete a helyi építési szabályzatról szóló 6/2009. (IV.16.) önkormányzati rendelettel elfogadott Településrendezési Terve módosításának programjaként elfogadja a pápakovácsi 0192/5 helyrajzi szám alatti ingatlanra vonatkozó szabályozásnak esőbeálló elhelyezése céljából történő módosítását.

2. A Pápakovácsi 0192/5 helyrajzi számú ingatlanra tervezett, esőbeálló elhelyezését szolgáló beruházás megvalósítása érdekében a területet kiemelt fejlesztési területté nyilvánítja, ezért az 1. pontban meghatározott, településrendezési eszköz módosítás tárgyalásos eljárás keretében történhet. **Felelős:** polgármester

**Határidő:** folyamatos

**2.) Pápakovácsi Sportegyesület támogatása**

**Előadó: Burghardt Ferenc polgármester**

**Burghardt Ferenc polgármester** szóbeli előterjesztésben elmondta,hogy a Pápakovácsi Sportegyesület elnöke megkereste, hogy támogatást igényeljenek. A költségvetésben szerepel a sportegyesület támogatása, így lehetőség van a támogatásra. 30 ezer forintot kértek, javasolja a támogatást.

A képviselők egyetértettek a támogatással.

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**84/2021. (XII.8.) KT határozat**

Pápakovácsi Önkormányzat Képviselő-testülete a Pápakovácsi Sportegyesület részére 30.000 Ft támogatást biztosít.

Felkéri a polgármestert, hogy a döntésről az egyesület elnökét

értesítse és a támogatás összegének az egyesület számlájára történő utalásáról gondoskodjon.

Felelős: polgármester Határidő: 2021. december 20.

**3.) Sándor és Sándor Kft kérelme**

**Előadó: Burghardt Ferenc polgármester**

**Burghardt Ferenc polgármester** ismertette a Sándor és Sándor Kft. kérelmét (jkv. 3. melléklete) Mint ismeretes a Sándor és Sándor Kft üzemelteti a konyhát, az óvodai és iskolai étkeztetést biztosítja. A térítési díjak a veszélyhelyzet miatt 2022. június 30-ig nem emelhetők. Az étkezési térítési díj emelésére már az elmúlt évben sem volt lehetőség a pandémia miatt, s a szolgáltató sem emelte az árakat az önkormányzat felé sem.

Mint ismeretes, a nyersanyag árak nagyon megemelkedtek, de növekedtek a rezsi költségek is. A szolgáltató a megállapított árból nem tudja előállítani az ételt, ezért fordult emelés iránti kérelemmel az önkormányzathoz. Természetesen az étkezési térítési díjak – melyet a szülők, illetve az étkezést igénybe vevők (pl. szociális étkezők) fizetnek, nem emelkedik, a többletköltség az önkormányzatot terheli. Javasolja a kérelemben foglaltaknak megfelelően a 10 %-os emelés elfogadását.

A képviselők egyetértettek a javaslattal.

Pápakovácsi Önkormányzat Képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**85/2021. (XII.8.) KT határozat**

Pápakovácsi Önkormányzat Képviselő-testülete egyetért azzal, hogy a Sándor és Sándor Kft-től vásárolt élelmezés ára 2022. január 3-tól 10 %-kal emelkedjen.

Az étkezések térítési díja nem változik.

A képviselő-testület felkéri a polgármestert, hogy a döntésről a KFT tulajdonosát értesítse.

**4.) Képviselői keret felhasználások**

**Előadó: Burghardt Ferenc polgármester**

**Burghardt Ferenc polgármester** szóbeli elterjesztésben elmondta, hogy Takács László alpolgármester és Vándor Zoltán képviselő a 2021. évi képviselői keretet még nem használták fel, így javaslatot tettek a felhasználás céljára. Mivel a mai ülésen nem tudtak részt venni, felhatalmazták a polgármestert, hogy nevükben nevezze meg a célokat: Takács László alpolgármester az óvoda részére szeretné felajánlani a képviselői keret összegét, szükséges eszközök, felszerelések vásárlására. Vándor Zoltán képviselő pedig a pápakovácsi római katolikus templom hangosítási munkáinak fedezetéhez kíván támogatást nyújtani.

A képviselők a javaslattal egyetértettek. A polgármester kérte a képviselőket a szavazásra:

Pápakovácsi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**86/2021. (XII.8.) KT határozat**

Pápakovácsi Önkormányzat Képviselő-testülete egyetért azzal, hogy Takács László alpolgármester 30.000 Ft összegű képviselői kerete a Pápakovácsi Mesevár Német Nemzetiségi Óvoda részére kerüljön felhasználásra, szükséges felszerelés, eszköz beszerzésre, illetve Vándor Zoltán képviselő 30.000 Ft-ot képviselői keretét a pápakovácsi római katolikus templom hangosítási munkára fordítsák.

**5.) Az Önkormányzat 2022. évi belső ellenőrzési terve**

**Előadó: Burghardt Ferenc polgármester**

**Burghardt Ferenc polgármester** megállapította, hogy a képviselők a 2022. évi belső ellenőrzési tervet tervezetét a képviselők a meghivóval együtt kézhez kapták.(jkv. 4. melléklete) Kérte a hozzászólásokat, javasolta a tervezet elfogadását.

Hozzászólás nem volt.

Pápakovácsi Önkormányzat képviselő-testülete 3 igen szavazattal – ellenszavazat és tartózkodás nélkül – az alábbi határozatot hozta:

**87/2021. (XII.8.) KT határozata**

Pápakovácsi község Önkormányzat képviselő-testülete az önkormányzat 2022. évi belső ellenőrzési tervét az előterjesztés szerint elfogadja.

Felkéri a képviselő-testület a polgármestert, hogy a döntésről a Pápakörnyéki Önkormányzatok Feladatellátó Társulását értesítse.

**Felelős:** polgármester

**Határidő:** azonnal

Több napirend, hozzászólás nem volt, a polgármester a képviselő-testület nyilvános ülését 18.15 órakor bezárta.

K.m.f.

Burghardt Ferenc Kissné Szántó Mária

polgármester jegyző